*Lēmuma projekts*

**Par nedzīvojamo telpu nodošanu bezatlīdzības lietošanā**

Izskatot Pilsonības un migrācijas lietu pārvaldes, reģistrācijas numurs 90000054163, juridiskā adrese Čiekurkalna 1.līnija 1, korpuss 3, Rīga, LV – 1026 (turpmāk – Pārvalde), vēstuli Nr. 24/1-42/6711/N, kas Alūksnes novada pašvaldībā saņemta un reģistrēta 18.12.2024. ar Nr. ANP/1-35/24/4300, par lūgumu rast iespēju Pārvaldes Alūksnes nodaļas aizņemtās telpas Dārza ielā 11, Alūksnē nodot bezatlīdzības lietošanā,

pamatojoties uz Pašvaldību likuma 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5. punktu, 5. panta trešo, trešo prim, ceturto un sesto daļu,

1. No 2025. gada 1. februāra līdz 2031. gada 31. janvārim nodot Pārvaldei nedzīvojamās telpas 9,8 m2, 20,8 m2 un 37,3 m2 platībā (telpas nekustamā īpašuma tehniskās inventarizācijas lietā Nr.8, Nr.9 un Nr.10), kas atrodas pašvaldības nekustamajā īpašumā Dārza ielā 11, Alūksnē, Alūksnes novadā, kadastra apzīmējums [3601 026 4104 001](https://www.kadastrs.lv/buildings/1200026266?options%5Binline%5D=false&options%5Borigin%5D=building), atlikusī bilances vērtība uz 03.01.2025. 37134,58 EUR.
2. Noslēgt patapinājuma līgumu par telpu nodošanu bezatlīdzības lietošanā, ar mērķi – nodrošināt Pārvaldes pakalpojumu pieejamību Alūksnes novada iedzīvotājiem.
3. Noteikt lēmuma 1. punktā minēto telpu lietošanas izmaksas, ja Pārvalde telpas lietotu par maksu, ņemot vērā Ministru kabineta 2018. gada 20. februāra noteikumu Nr.97 “Publiskas personas mantas iznomāšanas noteikumi” 3. nodaļā noteikto nomas maksas noteikšanas metodiku – 8,13 EUR par vienu telpas kvadrātmetru mēnesī, neieskaitot pievienotās vērtības nodokli (izmaksās neietilpst maksa par elektroenerģijas izmantošanu, ūdeni un kanalizāciju, apkuri, atkritumu izvešanu, apsardzi, ugunsdrošības signalizāciju, nekustamā īpašuma nodoklis).
4. Noteikt, ja Pārvalde pārtrauc pakalpojumu pieejamības nodrošināšanu nekustamajā īpašumā Dārza ielā 11, Alūksnē, Alūksnes novadā pirms noteiktā termiņa, telpas jāatgriež Alūksnes novada pašvaldībai.
5. Ar šī lēmuma stāšanos spēkā, spēku zaudē Alūksnes novada pašvaldības domes 2015. gada 30. jūlija lēmums Nr. 235 “Par Alūksnes novada pašvaldības nedzīvojamo telpu Dārza ielā 11, Alūksnē, Alūksnes novadā iznomāšanu” (protokols Nr. 13, 9.punkts).